google/wiki40b huggingface dataset:
Lécluse

Poloha

Obec má rozlohu 4,96 km². Najvyšší bod je položený 75 m n. m. a najnižší bod 35 m n. m.

Obyvateľstvo

Počet obyvateľov obce je 1 483 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Georges Bizet

Životopis

Bizet bol žiakom Halévyho, skladateľa, ktorý sa preslávil operou Židovka. Nedožil sa vysokého veku. Bol statnej postavy s hustými kučeravými vlasmi, tmavými fúzmi a bradou, no profesorský cviker na očiach ho robil starším, než v skutočnosti bol.
Bizet miloval exotiku. Vo všetkých svojich operách vychádzal z cudzokrajného prostredia – indického, cejlónskeho, španielskeho – a usiloval sa ho aj hudobne vyjadriť, čím predznamenal príchod hudobného impresionizmu. Napriek tomu, že jeho dramatické diela nezožali úspech, Bizet mal mimoriadny talent najmä v oblasti hudobnej inštrumentácie.
Ako autor opier mal zmysel aj pre bezprostrednosť hudby a jej dramatickú účinnosť. Najlepšie to dokázal v opere Carmen. Niektorí hudobní teoretici pokladajú toto dielo za východisko verizmu. Medzi najznámejšie časti opery patrí pieseň Carmen o láske – habanera. Prvé uvedenie Carmen v Paríži v roku 1875 prepadlo, lebo publikum sa nedokázalo vyrovnať s originalitou jej zvukových prostriedkov a s tragickým vyústením deja. Štvrť roka po neúspešnej premiére Bizet zomiera.
 
Až po ôsmich rokoch sa dielo ujalo v cudzine. O jej popularitách svedčia nespočetné filmové spracovania i celovečerný balet. Občas sa vďaka Carmen hrajú aj niektoré iné Bizetove opery: Lovci perál, Džamilé či Kráska z Perthu. Populárne sú i suity z hudby k hre Arlesanka. Dosiahnuť úspech v iných druhoch hudby sa Bizet ani nepokúšal.
Wing-čeun

Wing-čeun, v slovenčine niekedy nesprávne ako wing chun (詠春 pchin-jin: yǒngchūn, mand. jung-čchun, kant. wing-čeun / wing-ceun) je juhočínske bojové umenie. Jeho odnož wing-ceun (wing tsun) wing-čeun používa na svoje odlíšenie alternatívnu juhočínsku (kantonskú) výslovnosť ceun namiesto čeun.
O jeho celosvetové rozšírenie sa postaral predstaviteľ tohto štýlu Ip Man, ktorý prevádzkoval svoju školu v Hongkongu. Vďaka tomu je dnes toto umenie (nesprávne) považované za hongkonský štýl. V rôznych variantoch je rozšírené po celej juhovýchodnej Ázií od Číny cez Thajsko, Vietnam až po Malajziu.
Juilley

Poloha

Obec má rozlohu 11,23 km². Najvyšší bod je položený 86 m n. m. a najnižší bod 25 m n. m.

Obyvateľstvo

Počet obyvateľov obce je 619 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lorp-Sentaraille

Poloha

Obec má rozlohu 6,15 km². Najvyšší bod je položený 418 m n. m. a najnižší bod 354 m n. m.

Obyvateľstvo

Počet obyvateľov obce je 1294 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Marie (Cantal)

Poloha

Obec má rozlohu 17,87 km². Najvyšší bod je položený 1 055 m n. m. a najnižší bod 620 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parcoul

Poloha

Obec má rozlohu 14,17 km². Najvyšší bod je položený 109 m n. m. a najnižší bod 22 m n. m.

Obyvateľstvo

Počet obyvateľov obce je 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tchor tmavý

Rozšírenie na Slovensku

Zo 429 mapovacích kvadrátov DFS sa celkovo vyskytol v 162 (37,6 % rozlohy Slovenska, do roku 1964 len v 55, 12,8 %) v nadmorských výškach 100 (Veľký Horeš) – 1 000 m n. m. (v Tatrách). Obýva skoro všetky nižšie položené oblasti, najmä od 100 - 670 m n. m..

Potrava

Živí sa hlodavcami.
Rue du Faubourg-Saint-Honoré

Poloha

Ulica vedie od križovatky s Rue Royale a končí na námestí Place des Ternes pri križovatke s Avenue de Wagram. Ulica je orientovaná zhruba od východu na západ. Smerom na východ pokračuje ulica Rue Saint-Honoré a na západe nadväzuje Avenue des Ternes.

Dejiny

V stredoveku sa ulica, ktorá viedla od kostola sv. Honoria, dnes zaniknutého, ktorý sa nachádzal medzi ulicami Rue Croix-des-Petits-Champs a Rue des Bons-Enfants k bývalému mostu Roule, nazývala Rue du Faubourg-Saint-Honoré. Tá časť ulice nachádzajúca sa medzi Rue La Boétie a Place des Ternes sa nazývala Chausée du Roule (1635), Rue du Bas-Roule a Rue du Haut-Roule a neskôr Rue du Faubourg-du-Roule podľa predmestia Roule.
V 17. storočí sa vo štvrti Faubourg Saint-Honoré usadzovali bohaté vrstvy, najmä finančníci, ktorí si tu vystavali svoje mestské paláce, z ktorých mnohé sa zachovali dodnes. Rozvoj pokračoval i v 18. storočí, najmä vďaka odlivu obyvateľov z obľúbenej štvrte Marais a usídlenia regenta Filipa II. Orleánskeho v neďalekom Palais Royal v rokoch 1715 – 1723.
V rokoch 1724 a 1726 vydal Ľudovít XV. zákaz nových stavieb a parcelácie pozemkov v štvrti, aby sa zamedzilo špekuláciám. Tieto obmedzenia boli zmiernené v rokoch 1740 a 1765.
Železničná stanica Kostoľany nad Hornádom

Doprava

Stanica má 5 dopravných a 3 manipulačné koľaje. Stanica má pokladňu ZSSK vydávajúcu vnútroštátne lístky.

Dejiny

Koľajisko starej železničnej stanice slúži manipulačným účelom. Výstavba Košicko-bohumínskej železnice zvýšila význam obce. Počas Slovenského štátu boli Kostoľany hraničnou obcou, Košice už boli súčasťou Maďarska. V roku 1960 boli Kostoľany spolu s Malou Vieskou a Tepličanmi spojené do obce Družstevná pri Hornáde. Obec sa osamostatnila k 1. januáru 2003. Názov Družstevná pri Hornáde stanica neisla do GVD 2004/05.
Bazoches

Poloha

Obec má rozlohu 14,65 km². Najvyšší bod je položený 417 m n. m. a najnižší bod 193 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Barre (Jura)

Poloha

Obec má rozlohu 3,31 km². Najvyšší bod je položený 262 m n. m. a najnižší bod 209 m n. m.

Obyvateľstvo

Počet obyvateľov obce je 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anneville-Ambourville

Poloha

Obec má rozlohu 20,33 km². Najvyšší bod je položený 44 m n. m. a najnižší bod 1 m n. m.

Obyvateľstvo

Počet obyvateľov obce je 1 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gijounet

Poloha

Gijounet má rozlohu 15,13 km². Najvyšší bod je položený 1 060 m n. m. a najnižší bod 530 m n. m.

Obyvateľstvo

Gijounet má 140 obyvateľov (2009).
Graf vývoja obyvateľstva:
Zdroje: INSEE
Souternon

Poloha

Obec má rozlohu 17,05 km². Najvyšší bod je položený 581 m n. m. a najnižší bod 383 m n. m.

Obyvateľstvo

Počet obyvateľov obce je 327 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kragujevac

Etymológia

Názov mesta pochádza z názvu vtáka. Po srbsky „kraguj“ znamená „jastrab“, ktorého vyobrazenie sa nachádza aj na erbe mesta. V oblasti mesta bolo mnoho lesov a tento vták bol využívaný na lov. Podľa inej verzie, názov pochádza z osobného mena „Kraguj“, známeho v Srbsku od 14. storočia a prekladá sa doslovne ako mesto Kraguja, ale táto verzia má malú podporu, pretože toto meno sa v Srbsku ako osobné prakticky nevyskytuje.

Dejiny

Prvá zmienka je z roku 1476 a nachádza sa v tureckom dokumente v podobe „Kragujofča“. Vtedy v ňom bolo 32 domov.
Mesto bolo oslobodené od tureckej vlády v roku 1815. Bolo prvým novodobým hlavným mestom Srbska (1818-1841). Tu sa nachádzalo prvé srbské gymnázium a lýceum (predchodca Belehradskej univerzity), prvý súd, prvé divadlo, prvé srbské noviny. V roku 1935 tu bola vyhlásená prvá srbská ústava. Od polovice 19. storočia sa tu rozvíjal priemysel (v roku 1853 bolo odliaté prvé delo).
V roku 1886 bolo mesto spojené železnicou s Belehradom a Nišom.
Počas prvej svetovej vojny sa Kragujevac kvôli okupácii Belehradu opäť na nejakú dobu stáva hlavným mestom.
21. októbra 1941 zastrelili nemeckí vojaci 7000 obyvateľov mesta, medzi ktorými bolo asi 300 študentov a 18 učiteľov v miestnom gymnáziu, ako pomstu za 70 nemeckých vojakov a dôstojníkov zabitých Titovými partizánskymi oddielmi. Ľudia boli unesení priamo z ulíc. Tejto udalosti je venovaná pieseň srbskej poetky Desanky Maksimovičovej „Krvavá rozprávka“, ktorá sa týka najmä okamihu, keď unášajú čističov topánok-cigánčatá vo veku 6-10 rokov. Tieto scény sa opakovane ukazovali vo filmoch venovaných vojne. Na mieste tragédie je teraz pamätník a múzeum.
Mesto bolo v roku 1999 bombardované jednotkami NATO, čo spôsobilo veľkú škodu automobilovému priemyslu.

Priemysel

V meste sa nachádza automobilka Zastava a zbrojársky závod Zastava.

Spoločnosť a kultúra

V meste sa nachádza 22 základných a 8 stredných škôl, okrem nich aj 3 špeciálne školy. Kragujevská univerzita bola založená 21. mája 1976. Je to štvrtá najväčšia univerzita v Srbsku. Má 12 fakúlt a dva inštitúty, ktoré sú umiestnené aj v susedných mestách (v Čačaku, Kraljevaci, Užiciach, Jagodine a Vrnjačkej Banji). V súčasnosti na nej študuje okolo 16 000 študentov a pracuje v nej 1 350 zamestnancov, z ktorých je 900 vyučujúcich a výskumníkov.
V meste sa nachádza aj Univerzitná knižnica, ktorá je zameraná vedecky a používajú ju predovšetkým študenti a vyučujúci. Rozprestiera sa na ploche 1 500 m² a zahŕňa aj čitáreň. Uchováva sa v nej okolo 100 000 kníh, 450 titulov domácich časopisov a 105 titulov zahraničných časopisov.

Šport

V meste sa nachádza Štadión Čika Dača, ktorý je tretí v poradí podľa počtu miest na sedenie v Srbsku. Najväčšie a najdôležitejšie športové združenie v meste sa volá Radnički, ktoré spája 19 klubov: futbalový, atletický, volejbalový, hádzanársky, boxerský, zápasnícky a podobne. FK Radnički 1923 je najúspešnejší mestský futbalový klub a súťaží v srbskej SuperLige. Kragujevac je známy tým, že v ňom sídli najstarší futbalový srbský klub založený ešte v Srbskom kráľovstve, FK Šumadija 1903.
Kasper Degn

Klubový hokej

V sezóne 2005/06 bol hráčom klubu Nordsjaelland Cobras v najvyššej dánskej súťaži.

Reprezentácia

Dánsky reprezentačný tréner Mikael Lundström ho nominoval Majstrovstvá sveta v hokeji 2006 v lotyšskej Rige. Na drese nosil číslo 9.
Kazarka pestrá

Výskyt a stav na Slovensku

V rokoch mapovania od 1980 do 1999 bola v zime zistená na 2,80 % mapovacích kvadrátov. Odhadovaný počet zimujúcich jedincov 0 – 30. Ekosozologický status v roku 1995 Im – nezaradený migrant, resp. nehniezdič. V rokoch 1998 a 2001 žiadny. V roku 2014 NA - (regionálne) nepríslušný. Kazarka pestrá je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. Európsky ochranársky status nezaradený SPEC. Stupeň ohrozenia S – vyhovujúci ochranársky status.
Piata správa Faunistickej komisie pre ornitológiu konštatuje v roku 2005 že kazarke pestrej sa zvyšujú populácie v okolitých krajinách a preto sa na Slovensku v posledných rokoch každoročne objavuje, v roku 2006 sa podarilo doložiť hniezdenie. Aktuálne výskyty a diskusie sú k dispozícii v zozname vzácnych a zriedkavých druhov vtákov databázového systému Birding Slovakia alebo v zozname vzácnych ornitologických pozorovaní podliehajúcich hláseniu Faunistickej komisii.
Servant (Puy-de-Dôme)

Poloha

Obec má rozlohu 26,56 km². Najvyšší bod je položený 724 m n. m. a najnižší bod 333 m n. m.

Obyvateľstvo

Počet obyvateľov obce je 535 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čeľuste (film)

Čeľuste (Jaws, 1975) je americký film natočený podľa úspešného románu Petera Benchleyho, ktorý voľne čerpal zo skutočných prípadov útoku žralokov pri pobreží New Jersey v roku 1916. V roku 1976 získal 3 zo 4 nominácií na Oscara v kategóriách najlepší strih (Verna Fields), najlepšia hudba (John Williams) a najlepší zvuk. Odborným poradcom pre nakrúcanie žraločích scén, ktoré pre film zrealizovali austrálski manželia Ron a Valéria Taylorovci, bol elasmobranchológ svetového mena, systematický zoológ a popredný špecialista na drsnokožce prof. Leonard J. V. Compagno. Vzhľadom na kontroverzie, ktoré film vyvolal, sa vo vzťahu k týmto skutočnostiam vyjadril aj pre slovenský dokumentárny film režiséra P. Hrabinského a kameramana Ernesta Grocha "Nehaňte žraloka" (1998), ktorý vznikol na základe dvoch expedícií slovenských novinárov do Juhoafrickej republiky (1996 a 1998).

Dej

Dej sa odohráva vo fiktívnom rekreačnom meste Amity, ktoré každoročne navštívi mnoho turistov a rekreantov. Toto leto však veľa z nich nájde smrť v hladných čeľustiach žraloka modrého (Carcharodon carcharias). Nezostáva nič než čakať, až sa objaví niekto, kto bude mať dostatok odvahy na odstránenie obrovského zabijaka. Svoje šťastie tak skúša napríklad lovec žralokov Quint, ichtyológ Hooper, či policajt Brody.

Zaujímavosť

Pre natáčanie boli vyrobené tri modely, resp. makety žraloka filmármi nazývaného "Bruce", ktorý pláva, hryzie a robí všetko, čo od neho človek s ovládaním požaduje. Stál niekoľko miliónov dolárov a dlho po natáčaní bol predvádzaný v bazéne ako rarita technológie filmových pomôcok.
Sathonay-Camp

Poloha

Obec má rozlohu 1,96 km². Najvyšší bod je položený 298 m n. m. a najnižší bod 209 m n. m.

Obyvateľstvo

Počet obyvateľov obce je 4 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Algis

Poloha

Saint-Algis má rozlohu 6,89 km². Najvyšší bod je položený 191 m n. m. a najnižší bod 112 m n. m.

Obyvateľstvo

Saint-Algis má 159 obyvateľov (2009).
Graf vývoja obyvateľstva:
Zdroje: INSEE
LG G Pro Lite

LG G Pro Lite je smartfón, ktorý navrhla a vyrábala spoločnosť LG Electronics. Uvedený bol 10. októbra 2013 a dostupný od novembra 2013.

Procesor

LG G Pro Lite poháňa systém na čipe MediaTek MT6577 s procesorom Dual-core ARM Cortex-A9 taktovaným na 1,0 GHz. Vybavený je grafickým procesorom PowerVR SGX531 bežiacim na 200 MHz.

Pamäť

LG G Pro Lite má 1 GB RAM a 8 GB vnútorného úložiska, ktoré je možné rozšíriť microSD kartou do 32 GB.

Displej

Telefón má 5,5" IPS LCD displej s rozlíšením 540x960 a zobrazujúcim 16M farieb pri 200 PPI.

Kamery

LG G Pro Lite má 8 Mpx zadnú kameru a jeden LED blesk. Dokáže nahrávať FullHD 1080p video pri 30 fps. Obsahuje aj prednú kameru s rozlíšením 1.3 Mpx schopnú nahrávania HD 720p videa pri 30 fps. Kamera podporuje digitálny zoom do 8X.

Batéria

LG G Pro Lite napája štandardná lítium-polymérová batéria s kapacitou 3140 mAh.
San Juan (mesto v Argentíne)

Dejiny

Mesto založil v roku 1562 Juan Jufré. V roku 1593 bolo kvôli záplavám, ktoré spôsobovala rieka San Juan, prenesené asi o dva kilometre južnejšie. V koloniálnej dobe patrilo mesto krátku chvíľu pod Čile, ale vyhlásením nezávislosti pripadlo definitívne Argentíne.
Koncom 19. storočia malo mesto katedrálu, banícku školu, botanickú záhradu a 15 000 obyvateľov sa zaoberalo poľnohospodárskou výrobou. Svoje produkty vyvážali najmä do Čile. Obchodovali s dobytkom, sušeným ovocím, vínom a destilátmi.
15. januára 1944 postihlo mesto ničivé zemetrasenie o sile 7,4 stupňa Richterovej stupnice. Väčšia časť mesta zostala v troskách a zahynulo asi 10 000 ľudí.

Pamiatky a zaujímavé miesta

Len málo stavieb, medzi inými nemocnica Dr. Guillermo Rawsona a kláštor Santo Domingo, prekonali zemetrasenie z roku 1944. Hlavný chrám z roku 1979 je príkladom modernej architektúry, ktorá mesto formuje. Prírodovedné múzeum prechováva skameneliny prehistorických zvierat, ktoré pochádzajú z Prírodného parku Ischigualasto. Vinárske múzeum umiestnené v starom železničnom depe, uchováva historické stroje na spracovanie hrozna z regiónu.
Národný park Kazironga

Národný park Kazironga je indický národný park v štáte Ásam. Vyskytujú sa v ňom ohrozené živočíchy ako nosorožec indický alebo slon indický. História parku siaha k počiatkom 20. storočia.
V roku 1985 bol celý park zaradený ku svetovému dedičstvu UNESCO.
Trsteník (prítok Oravy)

Prameň

Pramení v Oravskej vrchovine, na severozápadnom svahu Hrádku (717,5 m n. m.) v nadmorskej výške približne 685 m n. m.
Isles-lès-Villenoy

Poloha

Obec má rozlohu 6,97 km². Najvyšší bod je položený 72 m n. m. a najnižší bod 40 m n. m.

Obyvateľstvo

Počet obyvateľov obce je 911 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hustomer

Hustomer je ponorné teleso väčšinou tvaru banky s vystupujúcou stopkou, v ktorej je umiestnená stupnica. Hĺbka ponoru banky (a teda aj stopky so stupnicou) do kvapaliny je závislá na hustote kvapaliny. Hustomery slúžia na meranie hustoty kvapalín na základe Archimedovho zákona.
Aerometer je hustomer, ktorý zisťuje hustotu plynov alebo zloženie kvapalných zmesí.
Areometer je hustomer, ktorý zisťuje hustotu plynov, zloženie kvapalných zmesí a obsah rozpustených tuhých prímesí.
Hustomery slúžia na prevádzkové a orientačné merania pri zisťovaní hustoty alebo koncentrácie určitých druhov kvapalných látok. Vyrábajú sa v rôznych meracích rozsahoch. Označenie kvapaliny, pre ktorú je hustomer určený, je zvyčajne uvedené na zadnej strane stupnice.
Fyzicky je hustomer sklenená banka, na oboch koncoch zatavená. V dolnej časti sú uzatvorené kovové guľôčky, slúžiace na vyrovnanie hmotnosti banky vzhľadom na jej objem. Na zúženej časti rúrky je stupnica v jednotkách hustoty (kg/m³). Pri meraní hustoty pláva hustomer v kvapaline tak, že z kvapaliny vystupuje len stopka banky so stupnicou. Poloha hladiny kvapaliny vzhľadom ku stupnici ukazuje hustotu kvapaliny.
Blšanský chlum

Popis vrchu

Je to neovulkanický uzol v tvare krátkeho asymetrického chrbátu v smere SSV-JZ, s príkrejšími a vyššími severnými a VJV svahmi (k údoliu Smolnického potoka), vypreparovaná výplň diatrémy tvorená subvulkanickou brekciou s prienikom limburgitu v skalnatej kužeľovitej vrcholovej časti. Pri úpätí na slieňovcoch a vápnitých ílovcoch vznikol miestami deluviálny sutinový plášť s drobnými zosuvmi, v JZ susedstve je nižší kupovitý uzol limburgitového kopca (Malý chlum 283 m). Vrch je takmer nezalesnený, je tu neveľká svetlá dúbrava a plochy bezlesia lesostepného rázu. Pri vrchole je opustený kameňolom odkrývajúci vejárovito orientované čadičové stĺpce. Na vrchole kopca je vyhliadka.

Geomorfologické zaradenie

Geomorfologicky vrch patrí do celku Dolnooharská tabule, podcelku Hazmburská tabule, okrsku Lounská pahorkatina, podokrsku Cítolibská pahorkatina a časti Blšanské vrchy.

Popis chráneného územia

Hlavným dôvodom je ochrana druhu spriadača kostihojového. Sú tu xerotermné biotopy s výskytom osobitne chránených druhov rastlín (kozinec rakúsky, ľan rakúsky) a predovšetkým mnohých vzácnych a ohrozených druhov bezstavovcov, najmä motýľov (spriadač marinkový, modráčik kozincový, vretienka neskorá, ostrôžkár trnkový, ostrôžkár malý a mnohé ďalšie).
Marta Zágoršeková

doc. PhDr. Marta Zágoršeková, CSc. (* 1942) je slovenská estetička a vysokoškolský pedagóg.
Pôsobí na Fakulte medzinárodných vzťahov Ekonomickej univerzity v Bratislave.
Milan Izák (odbojár)

Životopis

Študoval na Reformnom reálnom gymnáziu v Banskej Bystrici (maturoval 1931 – 1932). Účastník protinacistického odboja počas druhej svetovej vojny. Zachraňoval prenasledovaných obyvateľov Banskej Bystrice a ďalších miest Slovenska pred gestapom, vydal 460 falošných legitimácií a vystavoval nebezpečenstvu svoj život.
Pôsobil ako hlavný notár na Hrochoti a v Mičinej. Prednosta Mestského národného výboru v Banskej Bystrici (1945 – 1947).
International Mobile Satellite Organization

International Mobile Satellite Organization (IMSO) je medinárodná námorná družicová organizácia založená v roku 1979 v Londýne.
Pôvodne bola založená ako International Marine Satellite Organisation (INMARSAT), od roku 1999 nesie názov International Mobile Satellite Organization.
Receptor (fyziológia)

Receptor v širšom zmysle slova

Vo vonkajšom i vnútornom prostredí organizmu neustále nastávajú zmeny, na ktoré musí reagovať. Informácie o týchto zmenách zabezpečujú zmyslové bunky, ktorých úlohou je zaznamenať podnet (zmenu) a premeniť ho na nervový vzruch. Nie všetky receptory však reagujú na všetky druhy podnetov. Receptory sú špecializované na určitý druh dráždenia, teda na adekvátny podnet.
Aby podnet vyvolal podráždenie nervovej bunky, musí dosahovať určitú intenzitu. Najnižšia hodnota dráždenia (podnetu), ktorá vyvolá vznik nervového vzruchu v receptorovej bunke, sa nazýva prahová hodnota. Receptor reaguje len na prahové a nadprahové podnety, kým podprahové podnety zostávajú bez odozvy.

Receptor v užšom zmysle slova

Zjednodušene povedané ide o bielkovinu, ktorá sa podieľa na signalizácii. Typickým príkladom sú receptory v plazmatickej membráne bunky. Ide o veľmi dynamické štruktúry, ktoré menia svoj tvar podľa toho, či je na ne naviazaná signálna molekula. Signálne molekuly sa neviažu iba na jeden typ receptorov.

Homológna regulácia

Homológny typ regulácie je taký, pri ktorom sa ovplyvňujú receptory, ktoré boli aktivované. Regulácia môže byť negatívna i pozitívna: v prvom prípade ide o desenzitizáciu, internalizáciu a tzv. down-reguláciu. V druhom prípade o senzitizáciu a tzv. up-reguláciu. Pri desenzitizácii sa uplatňuje s najväčšou pravdepodobnosťou fosforylácia receptora. Presné spôsoby, ako tieto regulácie prebiehajú, však v súčasnosti nie sú detailne známe.
Ascros

Poloha

Ascros má rozlohu 17,74 km². Najvyšší bod je položený 1 449 m n. m. a najnižší bod 600 m n. m.

Obyvateľstvo

Ascros má 145 obyvateľov (2009).
Graf vývoja obyvateľstva:
Zdroje: INSEE
ISO 3166-2:LY

Kódy ISO 3166-2 pre Líbyu identifikujú 34 obcí. Prvá časť (LY) je medzinárodný kód pre Líbyu, druhá časť pozostáva z dvoch písmen identifikujúcich obec.

Zoznam kódov

LY-AJ Ajdābiyā 
LY-BA Banghāzī 
LY-BU Al Buţnān 
LY-BW Banī Walīd 
LY-DR Darnah 
LY-GD Ghadāmis 
LY-GR Gharyān 
LY-GT Ghāt 
LY-HZ Al Hizām al Akhdar 
LY-JA Al Jabal al Akhdar 
LY-JB Jaghbūb 
LY-JI Al Jifārah 
LY-JU Al Jufrah 
LY-KF Al Kufrah 
LY-MB Al Marqab 
LY-MI Mişrātah 
LY-MJ Al Marj 
LY-MQ Murzuq 
LY-MZ Mizdah 
LY-NL Nālūt 
LY-NQ An Nuqaţ al Khams 
LY-QB Al Qubbah 
LY-QT Al Qaţrūn 
LY-SB Sabhā 
LY-SH Ash Shāţi' 
LY-SR Surt 
LY-SS Şabrātah Şurmān 
LY-TB Ţarābulus 
LY-TM Tarhūnah-Masallātah 
LY-TN Tājūrā' wa an Nawāḩī al Arbāʻ 
LY-WA Al Wādah 
LY-WD Wādī al Hayāt 
LY-YJ Yafran-Jādū 
LY-ZA Az Zāwiyah
Cylinder (klobúk)

Cylinder (angl.: top hat; nem.: der Zylinder alebo franc.: haute-de-forme) je pánsky vysoký klobúk valcovitého tvaru s plochým vrchom a širokým okrajom. Rozšíril sa v 19. a na začiatku 20. storočia, v súčasnosti sa nosí viac-menej iba pri slávnostných príležitostiach ako doplnok k fraku.

Dejiny

Klobúk má svoj pôvod v pokrývke hlavy, ktorú nosili puritáni a kvakeri, členovia protestantských siekt. Kvakerský klobúk bol však nižší a mal oveľa širšiu striešku ako dnešný cylinder. Cylinder ako ho poznáme dnes sa začal vyrábať z filcu vyrobeného z bobrej kožušiny. Neskôr sa však vďaka vplyvu Princa Alberta, manžela kráľovnej Viktórie začali vyrábať cylindre aj z hodvábu.
V 19. storočí sa v Spojených štátoch amerických rozšírila modifikácia cylindra známa ako stovepipe hat. Tieto klobúky boli vyššie ako cylindre, avšak na spodku a vrchole neboli rozšírené, a tak pripomínali komín (angl.: pipe). Takýto klobúk nosil napr. americký prezident Abraham Lincoln. Ďalšia modifikácia mala v sebe zabudovanú drôtenú konštrukciu, ktorá umožňovala, aby sa dal zložiť naplocho. Takýmto klobúkom sa v angličtine hovorilo opera hats alebo Gibbus.
V druhej polovice 19. storočia cylindre začali vychádzať z módy. Stredné vrstvy začali nosiť pinče (angl.: bowler hats) alebo mäkké filcové klobúky známe ako borsalino. Tieto klobúky boli vhodnejšie pre mestský spôsob života a taktiež boli vhodnejšie pre masovú produkciu. Na druhej strane, cylinder musel byť vyrobený ručne a skúseným klobučníkom.
Cylinder sa stal symbolom vyššej spoločenskej vrsty a tým pádom aj terčom pre satiristov a spoločenských kritikov. Ku koncu prvej svetovej vojny sa stali cylindre raritou v každodennom živote. Používal sa však naďalej pri slávnostných príležitostiach ako súčasť spoločenského odevu – vychádzkového obleku alebo fraku.
Hondschoote

Poloha

Obec má rozlohu 23,66 km². Najvyšší bod je položený 19 m n. m. a najnižší bod 0 m n. m.

Obyvateľstvo

Počet obyvateľov obce je 4 033 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Couze-et-Saint-Front

Poloha

Obec má rozlohu 8,19 km². Najvyšší bod je položený 143 m n. m. a najnižší bod 25 m n. m.

Obyvateľstvo

Počet obyvateľov obce je 775 (2009).
Nasledujúci graf zobrazuje vývoj počtu obyvateľov v obci.
Zdroje: INSEE